Mihaela Borcea clarifică zvonurile. În ce relații este cu fiica sa
- Moraru Iulia
- 23 martie 2024, 11:47
Mihaela Borcea subliniază că, deși este o femeie de afaceri extrem de ocupată, își dedică întotdeauna timp celor trei copii ai săi, pe care îi iubește profund. În lumina acestui fapt, ea a abordat și zvonurile legate de relația ei cu fiica Melissa, care a plecat recent în America pentru studii.
Au apărut multiple speculații potrivit cărora relația ei cu fiica sa nu ar fi una foarte strânsă și de aceea Melissa a ales să plece în America. Mai mult, aceasta locuiește la Alina Vidican, și ea fostă soție a lui Cristi Borcea.
Mihaela Borcea, despre relația pe care o are cu cei trei copii
Afacerista are trei copii din mariajul cu Cristi Borcea, pe Melissa, Patrick și Angelo. Aceasta vorbește cu multă admirație despre cei trei și spune că îi iubește nespus.
După ce s-a afirmat că a fost părăsită de fiica sa pentru Adina Vidican, Mihaela Borcea a menționat că Melissa a mers în State pentru a studia marketingul, iar relația dintre ele este una strânsă.
"Melissa studiază marketingul în America. S-a adaptat bine la viața americană și ne consultăm reciproc atunci când avem nevoie de sfaturi.
Relația ei este strânsă atât cu mine, cât și cu tatăl ei", a spus fosta soție a lui Cristi Borcea.
În imaginile recente, publicate pe pagina de Instagram a lui Claude Senhoreti, soțul Alinei Vidican, a fost observată și tânăra Melissa. Din poze se desprinde clar că fiica și fosta soție a lui Cristi Borcea se înțeleg de minune.
Fosta soție a lui Cristi Borcea își împarte timpul între afaceri și familie
Mihaela Borcea spune că nu prea are timp liber, fiind nevoită să călătorească foarte mult în interes de afaceri.
Însă, chiar și așa, merge și în vacanțe și își face mereu timp pentru cei trei copii.
De altfel, pe anul 2024 își propune să-și susțină în continuare familia și să găsească un echilibru între viața personală și cea profesională.
"Afacerile și cei trei copii îmi ocupă tot timpul, dar îmi place ceea ce fac, iar pe copii îi iubesc nespus. Obișnuiesc să citesc.
Sunt mereu într-o continuă cercetare și, de cele mai multe ori, găsesc răspunsul pe care îl caut în cărți de specialitate. În acest fel reușesc să dezvolt afacerile și să le ofer copiilor o educație adecvată", a declarat Mihaela Borcea pentru viva.ro.